S-1342/2005

Mál þetta var höfðað með ákæru lögreglustjórans í Reykjavík, dagsettri 5. júlí 2005 á hendur E-kk-þgf Þ-kk-þgf S-kk-þgf, kt. 000000-0000, Vatnsstíg 4, Reykjavík, fyrir eftirtalin brot:

I.

… fyrir brot framin á árinu 2005:

1. Nytjastuld … , með því að hafa miðvikudaginn 26. janúar tekið bifreiðina YA-572 í heimildarleysi frá Malarhöfða 2 í Reykjavík … , uns akstri lauk á Miklubraut á móts við Rauðagerði, … .

M. 010-2005-1622

2. Nytjastuld, með því að hafa föstudaginn 28. janúar tekið bifreiðina PO-245 í heimildarleysi frá Skeifunni 17 í Reykjavík og ekið henni … um götur í Reykjavík, síðan austur í Grímsnes í Árnessýslu og svo áleiðis til Þingvalla, uns akstri lauk við Gjábakka.

M. 010-2005-1620

3. Fyrir þjófnaði, með því að hafa í janúar brotist inn í sumarbústaði við Álftavatn í Grímsnesi og stolið munum úr bústöðunum, svo sem hér er rakið:

3.1. Sumarbústað í eigu F-kk-ef D-kk-ef A-kk-ef, kt. 000000-0000, með því að brjóta rúðu, og stolið kúbeini og svo brotist inn í hjólhýsi á sama stað með því að spenna upp hurðarskrá og stolið úr því rafhlöðuborvél af gerðinni Boss, í kassa með aukarafhlöðu, og DWT rafmagnsborvél ásamt fylgihlutum.

M. 033-2005-154

3.2. Sumarbústaðinn Kotasælu, eign E-kk-ef S-kk-ef, kt. 000000-0000, með því að spenna upp hurðarkarm, og stolið úr bústaðnum matvælum og áfengi að verðmæti kr. 22.555.

M. 033-2005-197

3.3. Sumarbústað í eigu Þ-kvk-ef H-kvk-ef S-kvk-ef, kt. 000000-0000, og stolið úr honum topplyklasetti og 15 myndbandsspólum.

M. 033-2005-199

3.4. Sumarbústað í eigu L-kk-ef K-kk-ef G-kk-ef, kt. 000000-0000, með því að spenna upp tvær hurðir, og stolið úr bústaðnum JVD 21” sjónvarpi með fjarstýringu, myndbandstæki með fjarstýringu og skarttengi, hleðslutæki fyrir Nokia síma, vasaljósi, sælgæti og matvælum, samtals að verðmæti kr. 55.000.

M. 033-2005-201

Brotið í 1. lið telst varða við 1. mgr. 259. gr. …, brotið í 2. lið við 1. mgr. 259. gr. og brotin í 3. lið teljast varða við 1. mgr. 244. gr. almennra hegningarlaga nr. 19, 1940.

II.

Ákærða H-kk-þgf M-kk-þgf fyrir eftirtalin brot:

-----

III.

Ákærða E-kk-þgf Þ-kk-þgf fyrir eftirtalin brot:

1. Nytjastuldi, með því að hafa tekið bifreiðar og notað í heimildarleysi, á árinu 2005, svo sem hér er rakið:

1.1. Bifreiðina JJ-669, sunnudaginn 23. janúar frá bifreiðastæði við sundlaugina við Austurberg í Reykjavík og ekið henni að Fosshálsi 27.

M. 010-2005-1334

1.2. Bifreiðina UD-665, að morgni mánudagsins 24. janúar frá bifreiðastæði við Laugar í Laugardal í Reykjavík, ekið henni til Selfoss og aftur til Reykjavíkur, þar sem akstri lauk við Sundanesti, Sundagörðum 2.

M. 010-2005-1378

1.3. Bifreiðina UO-079, miðvikudaginn 26. janúar frá bifreiðastæði við Landspítalann í Fossvogi og ekið henni að Rauðavatni, þar sem hann faldi hana í trjágróðri, stolið úr henni Kraft kuldagalla að fjárhæð kr. 12.890 og gönguskóm að fjárhæð kr. 16.995.

M. 010-2005-1500

2. Þjófnaði, svo sem hér er rakið:

2.1. Föstudaginn 14. janúar brotist inn í skúr við Golfvöll Selfoss við Svarfhólsvelli og stolið Delta bútsög, slípirokk, DWR-WS-115, hleðsluborvél í tösku ásamt aukarafhlöðu, skrúfbitasetti og borum, topplyklasetti og 8 lítrum af smurolíu.

M. 033-2005-84

2.1. Að morgni miðvikudagsins 26. janúar brotist inn í bifreiðina KS-410 á bifreiðastæði við Áland í Reykjavík og stolið úr henni hljómflutningstækjum af gerðinni Alpina að fjárhæð kr. 31.900.

M. 010-2005-1514

3. Umferðarlagabrot, með því að hafa ekið bifreið þriðjudaginn 18. janúar án lögboðinna skráningarmerkja um Smiðjuveg í Kópavogi, ekki tryggt bifreiðina lögboðinni ábyrgðartryggingu og ekki haft ökuskírteini meðferðis við aksturinn.

M. 010-2005-1049

Brotin í III, 1 lið teljast varða við 1. mgr. 259. gr. og brotið í lið 1.3. að auki við 1. mgr. 244. gr. almennra hegningarlaga, brotin í lið 2 við 1. mgr. 244. gr. sömu laga og brotið í 3. lið við 1. mgr. 48. gr., 1. mgr. 63. gr. og 1. mgr. 91. gr., sbr. 1. mgr. 100. gr., umferðarlaga.

Þess er krafist að ákærðu verði dæmdir til refsingar. Í málinu krefjast eftirtaldir aðilar þess að ákærðu verði dæmdir til greiðslu skaðabóta, svo sem hér er rakið:

Kröfur á hendur báðum ákærðu:

E-kk-nf S-kk-nf, kt. 000000-0000, að fjárhæð kr. 22.555.

M. 033-2005-197

L-kk-nf G-kk-nf, kt. 000000-0000, að fjárhæð kr. 176.000.

M. 033-2005-201

Krafa á hendur ákærða H-kk-þgf M-kk-þgf:

---

(Ákæruvald féll frá ákærulið er varðaði bótakröfu Skeljungs)

Kröfur á hendur ákærða E-kk-þgf Þ-kk-þgf:

Á-kk-nf R-kk-nf M-kk-nf, kt. 000000-0000, að fjárhæð kr. 19.090.

M. 010-2005-1378

G-kk-nf R-kk-nf G-kk-nf, kt. 000000-0000, að fjárhæð kr. 80.913.

M. 101-2005-1500.

L-kk-nf J-x-x K-kk-nf, kt. 000000-0000, að fjárhæð kr. 32.892 ásamt vöxtum, sbr. 8. gr. laga um vexti og verðtryggingu nr. 38, 2001 frá tjónsdegi 23. janúar 2005 en síðan dráttarvöxtum, sbr. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

M. 010-2005-1334.

G-kk-nf E-kk-nf H-kk-nf, kt. 000000-0000, að fjárhæð kr. 19.000 ásamt vöxtum, sbr. 8. gr. laga um vexti og verðtryggingu frá tjónsdegi 26. janúar 2005 en síðan dráttarvöxtum, sbr. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

M. 010-2005-1514

Þáttur ákærða var klofinn frá máli S-1049/2005, ákæruvaldið gegn E-kk-þgf Þ-kk-þgf S-kk-þgf og H-kk-þgf M-kk-þgf G-kk-þgf. Í því máli var því aðeins dæmt um sakargiftir á hendur H-kk-þgf M-kk-þgf.

Farið er með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega heimfærð til refsiákvæða.

Samkvæmt sakavottorði ákærða gekkst ákærði undir lögreglustjórasátt árið 2001 vegna umferðar- og fíkniefnalagabrota. Það sama ár var hann dæmdur í 1 mánaðar skilorðsbundið fangelsi fyrir umferðarlagabrot, fíkniefnalagabrot og þjófnað. Á árinu 2003 var hann dæmdur til greiðslu sektar fyrir þjófnað og einnig gekkst hann undir sátt vegna umferðarlaga- og fíkniefnabrots. Á árinu 2004 var ákærði hinn 29. mars dæmdur í 3 mánaða fangelsi, skilorðsbundið í 2 ár fyrir þjófnað. Þá var hann 17. maí 2004 dæmdur í 60 daga fangelsi, skilorðsbundið til tveggja ára fyrir þjófnað og umferðar- og fíkniefnalagabrot. Sá dómur kom ekki fram á framlögðu sakavottorði ákærða þegar hann var dæmdur í 4 mánaða skilorðsbundið fangelsi 2. júní 2004 fyrir nytjastuld. Þá var hann 2. júlí 2004 dæmdur í 8 mánaða fangelsi, skilorðsbundið í 2 ár, fyrir nytjastuld og þjófnað en þá var ákærða dæmdur hegningarauki við dóma þá sem kveðnir voru upp 17. maí og 2. júní og honum dæmd refsing í einu lagi. Loks var hann hinn 30. ágúst árið 2004 dæmdur í 12 mánaða fangelsi, þar af voru 10 mánuðir af refsingunni skilorðsbundnir í 3 ár, fyrir þjófnað, nytjastuld, eignaspjöll og fíkniefnabrot. Hinn 16. mars 2005 var ákærði dæmdur í 14 mánaða fangelsi fyrir þjófnað, nytjastuld,eignaspjöll og fíkniefnalagabrot og var hin skilorðsbundna refsing dómsins frá 30. ágúst 2004 dæmd upp. Með dómi frá 18. apríl 2005, þar sem ákærði var dæmdur í 11 mánaða fangelsi skilorðbundið í 3 ár, var sama skilorð og dæmt var upp í dómi frá 16. mars 2005, dæmt með aftur en ástæða þess var sú að héraðsdómara var ekki kunnugt um dóminn frá 16. mars 2005 enda var hans ekki getið á framlögðu sakavottorði í héraði. Þessum dómi var áfrýjað til Hæstaréttar og féll dómur 2. mars sl. Var ákærða ekki gerð frekari refsingu vegna brota hans, sem talin voru smávægileg, en jafnframt var litið til 78. gr. almennra hegningarlaga.

Ákærði er nú sakfelldur fyrir 12 brot, nytjastuldi, þjófnaði og umferðarlagabrot. Brotin eru hins vegar öll framin fyrir uppkvaðningu dóms Hæstaréttar og 14 mánaða fangelsisdóms frá 16. mars 2005 og er ákærða því dæmdur hegningarauki, er samsvarar þeirri þynging refsingarinnar, sem kynni að hafa orðið, ef dæmt hefði verið um öll brotin í sama málinu, sbr. 78. gr. almennra hegningarlaga.

Ákærði hefur samkvæmt framangreindu 7 sinnum hlotið dóma þar sem m.a. er sakfellt fyrir þjófnað, en 6 þeirra hlaut hann eftir 18 ára aldur. Verður því við ákvörðun refsingar litið til 255. gr. almennra hegningarlaga. Að hluta til eru brot hans framin í félagi við annan mann og horfir það jafnframt til refsiþyngingar, sbr. 2. mgr. 70. gr. almennra hegningarlaga. Jafnframt er við ákvörðun refsingar höfð hliðsjón af 77. gr. almennra hegningarlaga, þar sem um mörg brot ákærða er að ræða.

Að öllu virtu verður ákærði dæmdur í 2 mánaða fangelsi, en vegna sakarferils ákærða þykir ekki fært að skilorðsbinda refsinguna.

Skaðabætur

Bótakröfur E-kk-ef S-kk-ef og L-kk-ef G-kk-ef má rekja til brota sem framin voru í félagi við H-kk-þf M-kk-þf G-kk-þf en með dómi héraðsdóms frá 21. september 2005 var þeim bótakröfum vísað frá vegna vanreifunar. Að mati dómsins hefði verið þörf á málflutningi vegna þessara krafna og verður þeim vísað frá dómi, sbr. 5. mgr. 172. gr. laga nr. 19/1991. Einnig hefði verið þörf málflutnings um kröfur G-kk-ef R-kk-ef G-kk-ef og G-kk-ef E-kk-ef H-kk-ef og verður þeim og vísað frá dómi, sbr. 5. mgr. 172. gr. laga nr. 19/1991.

Krafa Á-kk-ef R-kk-ef M-kk-ef er tekin til greina að fjárhæð 19.090 krónur, enda er hún studd fullnægjandi gögnum, svo og krafa L-kk-ef J-kk-ef K-kk-ef að fjárhæð 32.892 krónur ásamt vöxtum eins og greinir í dómsorði.

Annar sakarkostnaður en málsvarnarþóknun skipaðs verjanda er samkvæmt yfirliti um sakarkostnað 9.594 krónur vegna beggja ákærðu. Þar sem þáttur ákærða var klofinn frá máli S-1049/2005 verður hann dæmdur til greiðslu helmings þess sakarkostnaðar, 4.797 króna. Þá greiði ákærði málsvarnarþóknun skipaðs verjanda síns, H-kvk-ef H-kvk-ef, hdl. og kostnað vegna verjendastarfa hennar á rannsóknarstigi, 210.000 krónur að meðtöldum virðisaukaskatti.

D ó m s o r ð:

Ákærði, E-kk-nf Þ-kk-nf S-kk-nf, sæti fangelsi í 2 mánuði.

Bótakröfum E-kk-ef S-kk-ef, L-kk-ef G-kk-ef, G-kk-ef R-kk-ef G-kk-ef og G-kk-ef E-kk-ef H-kk-ef er vísað frá dómi.

Ákærði greiði Á-kk-þgf R-kk-þgf M-kk-þgf, 19.090 krónur.

Ákærði greiði L-kk-þgf J-x-x K-kk-þgf 32.892 krónur ásamt vöxtum samkvæmt 8. gr. nr. 38/2001 frá 23. janúar 2005 til 23. mars 2005, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði sakarkostnað málsins 214.797 krónur, þar af er málsvarnarþóknun skipaðs verjanda ákærða, H-kvk-ef H-kvk-ef héraðsdómslögmanns, 210.000 krónur að meðtöldum virðisaukaskatti.

I-kvk-nf E-kvk-nf.